Suchinthana/ta-wikipedia huggingface dataset:
செம்ஸ்போர்டு பிரபு

செம்ஸ்போர்டு பிரபு (1st Viscount Chelmsford), (12 ஆகஸ்டு 1868 – 1 ஏப்ரல் 1933) பிரித்தானியப் பேரரசின் அரசியல்வாதியும், பிரித்தானிய காலனி ஆதிக்க நாடுகளின் ஆளுநரும் ஆவார்.

செம்ஸ்போர்டு ஆஸ்திரேலியாவின் குயின்ஸ்லாந்து மாகாணத்தின் ஆளுநராகவும்,  (1905 - 1909),  நியூ சௌத் வேல்ஸ் மாகாண ஆளுநராகவும் (1909 – 1913), முதல் உலகப் போருக்குப் பின்னர்  29 பிப்ரவரி 1916ல் கோமறை மன்ற உறுப்பினராக பணியாற்றியவர்.  பின்னர் பிரித்தானிய இந்தியாவில் 1916 முதல் 1921 முடிய வைஸ்ராயாக பணியாற்றியவர்.

1919ல்  வைஸ்ராய் செம்ஸ்போர்டு, மாண்டேகுவுடன் இணைந்து அறிவித்த மாண்டேகு-செம்ஸ்போர்டு சீர்திருத்தங்களால் நன்கு அறியப்பட்டவர்.

இவரது சீர்திருத்தங்களின் படி, இந்தியர்களுக்கு அரசியலில் படிப்படியாக பொறுப்புகள் வழங்கப்பட்டது.  கிறித்தவர்கள், இசுலாமியர்கள், சீக்கியர்கள், ஆங்கிலோ இந்தியர்களுக்கு அரசுப் பதவிகளில் இட ஒதுக்கீடு வழங்கப்பட்டது.

பின்னணி
இந்திய விடுதலைப் போராட்டங்களை அடக்க வேண்டி, இந்திய வைஸ்ராய் செம்ஸ்போர்டு மார்ச், 1919ல் ரௌலட் சட்டத்தை கொண்டு வந்தார். இச்சட்டப்படி, எவரையும் ஆதாரம் அல்லது விசாராணையின்றி கைது செய்த் சிறையில் அடைக்க முடியும் என்பதால், இச்சட்டத்திற்கு எதிராக இந்தியா முழுவதும் ஒத்துழையாமை இயக்கம் நடைபெற்றது.
 
ரௌலட் சட்டதிற்கு எதிராக அமிர்தசரஸ் நகரத்தின் ஜாலியன்வாலா பாக் எனும் தோட்டத்தில் 13 ஏப்ரல் 1919ல் கூடிய மக்களை, ரெசினால்டு டையர்  தலைமையிலான ஆங்கிலேயப் படைகள் சுட்டதில்,  379 மக்கள் படுகொலை செய்யப்பட்டனர்.

செம்ஸ்போர்டு ஓய்வு பெறுவதற்கு முன்னர், ஆஸ்திரேலியாவின் நியூ சௌத் வேல்ஸ்  மாகாணத்தின் பிரித்தானியப் பேரரசின் தலைமை முகவராக பணியாற்றினார்.

இதனையும் காண்க
 மாண்டேகு-செம்ஸ்போர்டு சீர்திருத்தங்கள்
 இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
 கோமறை மன்றம்

மேற்கோள்கள்

வெளி இணைப்புகள்

 

1868 பிறப்புகள்
1933 இறப்புகள்
பிரித்தானிய இந்தியா
இந்திய வைசிராய்கள்
பிரித்தானிய அரசியல்வாதிகள்
வேடபாளையம்

வேடபாளையம் (Vedapalayam) இந்திய நாட்டின் தமிழ்நாடு மாநிலத்தில் காஞ்சிபுரம் மாவட்டத்திலுள்ள உத்திரமேரூா் ஒன்றியத்தில் அமைந்துள்ள உத்திரமேரூா்  பேரூராட்சி எல்லைக்கு உட்பட்ட ஊராகும். இக்கிராமம் உத்திரமேரூரில் இருந்து 2 கி.மீ தொலைவில் அமைந்துள்ளது. வரலாற்றுச் சிறப்பு மிக்க உத்திரமேரூர் கல்வெட்டுக்கு அருகில்  உத்திரமேரூா் - வந்தவாசி மாநில நெடுஞ்சாலையில் வேடபாளையம் அமைந்துள்ளது. வைர மேக தடாக ஏரி என்றழைக்கப்படும்  உத்திரமேரூா் ஏரியின் கிராமத்திற்கு மிக அருகில் உள்ளது. இந்த ஏரி காஞ்சிபுரம் மாவட்டத்தில் உள்ள இரண்டாவது பெரிய ஏரியாகும். இங்கு ஊராட்சி ஒன்றிய நடுநிலைப்பள்ளி, அங்கன்வாடி, பொது நியாயவிலைக் கடை உள்ளது. அதன் அருகில் தமிழ்நாடு போக்குவரத்து பணிமனை உத்திரமேரூா் கிளையும் பொதுப்பணித்துறை விருந்தினா் மாளிகையும் உள்ளன.

மேற்கோள்கள்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்டத்திலுள்ள ஊர்களும் நகரங்களும்
அனுராதா டி கே

அனுராதா டி. கே ஒரு இந்திய விண்வெளித்துறையின் அறிவியலாளர் ஆவார். இவர் இந்திய விண்வெளி ஆய்வு மையத்தின் சிறப்பு தகவல் தொடர்பு செயற்கைக்கோள்கள் என்ற பிரிவின் திட்ட இயக்குநர் ஆவார். இவர் ஜிசாட்-12 மற்றும் ஜிசாட்-10 செயற்கைக்கோள்களை செலுத்துவதில் பணிப்புரிந்தார். 1982இல் விண்வெளி நிறுவனத்தில் இணைந்த இஸ்ரோவின் மூத்த பெண் விஞ்ஞானியும் மற்றும் செயற்கைக்கோள் திட்ட இயக்குனராக பணியாற்றிய  முதல் பெண்ணும் ஆவார்.
>

இளமைக்காலமும் கல்வியும் 
அனுராதா டி. கே மைசூர் மாநிலத்தில் உள்ள  (இப்போது கருநாடகம்) பெங்களூரில் இல் பிறந்தார். இவர் பெங்களூரில் உள்ள விஸ்வரேஸ்வரய்யா பொறியியல் கல்லூரியில் மின்னணு துறையில் இளங்கலை பட்டம் பெற்றார்.

தொழில் 
அனுராதா டி. கே. இஸ்ரோ செயற்கைக்கோள் மையத்தில் இந்திய புவியியல்சார் செயற்கைக்கோள் பிரிவு திட்ட இயக்குனராக பணியாற்றுகிறார். இவர் பூகோள-ஒத்திசைவான செயற்கைக்கோள்களின் பிரிவில் பணிபுரிகிறார். இவை தொலைத் தொடர்பு மற்றும் தரவு இணைப்புகள் ஆகியவற்றுக்கு முக்கியமானவை.

பல இந்திய விண்வெளித் திட்டங்களில் அவர் ஒரு முன்னணி நபராக இருந்துள்ளார். அனுராதாவின் பங்கு, சூலை 15, 2011 அன்று சதீஸ் தவான் விண்வெளி மையத்தில் இருந்து ஜிசாட்-12 தகவல் தொடர்பு செயற்கைக்கோளை உருவாக்கி விண்வெளிக்கு அனுப்பியதே ஆகும், அவர் 20 பொறியாளர்களின் தொழில்நுட்பக் குழுவினை மேற்பார்வையிட்டார். ஜிசாட்-12 உடன் இணைந்து பணியாற்றிய பிறகு, அனுராதா டி. கே. 2012 செப்டம்பர் மாதத்தில் மிகப்பெரிய தகவல் தொடர்பு செயற்கைக்கோளான ஜிசாட்-10 தலைமையேற்று அனுப்பினார்.

திட்ட இயக்குனராக, அவர் ஜிசாட்-9, ஜிசாட்-17 மற்றும் ஜிசாட்-18 தொடர்பு செயற்கைக்கோள்களை அறிமுகப்படுத்தினார்.
இந்திய தொலைதூர உணர்திறன் நிறுவனம் மற்றும் இந்திய மண்டல ஊடுருவல் செயற்கைகோள் திட்டங்களுக்கான  திட்ட மேலாளராக, மண்டல திட்ட இயக்குநராகவும், உதவி இயக்குநராகவும் பணியாற்றியுள்ளார். அவரது சிறப்பு செயற்கைக்கோள் புதுப்பிப்பு அமைப்புகள் ஆகும், இது விண்வெளியில் இருக்கும்போது ஒரு செயற்கைக்கோள் செயல்திறனைக் கண்காணிக்கும்.

விருதுகள் 

 விண்வெளி அறிவியல் துறையில் சிறந்த சேவைகளுக்கான விண்வெளி தங்க பதக்கம் விருது 2003 ல்  இந்திய வானியல் சங்கத்தால் வழங்கப்பட்டது.
 2011ல் தேசிய வடிவமைப்பு மற்றும் ஆராய்ச்சி மன்றம் மூலம் சுமன் சர்மா விருது வழங்கப்பட்டது.
 2012 ல் இந்திய விண்வெளி ஆராய்ச்சி நிறுவனத்தின் சிறப்பு விருது.
 ஜிசாட் -12ல் பணியாற்றியதற்காக குழு தலைவருக்கான விருது இந்திய விண்வெளி ஆராய்ச்சி நிறுவனத்தால் வழங்கப்பட்டது.

மேற்கோள்கள் 

இந்தியப் பெண் அறிவியலாளர்கள்
கருநாடகப் பெண் அறிவியலாளர்கள்
வாழும் நபர்கள்
இந்தியப் பொறியியலாளர்கள்
1961 பிறப்புகள்
வளையப்பந்து

வளையப்பந்து (Tennikoit) என்பது பூப்பந்தைப் (Tennis) போன்ற ஒரு வகை விளையாட்டாகும் .இதற்கும் பூப்பந்து விளையாடுவதற்கு ஏற்ற ஆடுகளம்போல் ஆடுகளம் தேவை .வளையப்பந்து விளையாடுவதற்கு வட்டமான இரப்பர் வளையப்பந்து அடிப்படைத் தேவையாகும். இந்த விளையாட்டை விளையாடும் இரு விளையாட்டு வீரர்களைப் பிரிக்கும் வகையில், ஒவ்வொருவரும் தனது பிடிப்பை மோதலின்றி பிடிக்க ஆடுகளத்தின் குறுக்கே வலை அமைக்கப்பட்டிருக்கும். வளையப்பந்து குறிப்பாக ஜெர்மனி, தென் ஆப்பிரிக்கா, பிரேசில், இந்தியா, பாகிஸ்தான் மற்றும் பங்களாதேஷ் ஆகிய நாடுகளில் மிகவும் பிரபலமாக உள்ளது. இந்த விளையாட்டு உட்புற மற்றும் வெளிப்புற மைதானங்களில் விளையாடப்படுகிறது.

இவ்விளையாட்டு பல வகைகளில் விளையாடப்படுகிறது. "ஒற்றையர் பிரிவு" என்பது இரண்டு எதிரெதிர் வீரர்கள் தேவைப்படும் இரண்டு வீரர்கள் மட்டுமே கொண்ட பிரிவாகும். "இரட்டையர் பிரிவு" என்பது நான்கு வீரர்களைக் கொண்ட பிரிவாகும்,  ஒவ்வொரு அணியும் தலா இரண்டு வீரர்களைக் கொண்ட இரண்டு அணிகள் ஒருவருக்கொருவர் எதிரெதிர் மோதுகின்றன,  "கலப்பு இரட்டையர் பிரிவு" போட்டியில், ஒரு ஆண் வீரரும், ஒரு பெண்ணும் இணைந்து அணியை உருவாக்குகிறார்கள்.

மேற்கோள்கள்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
விளையாட்டுகள்
உடல் சிலிர்ப்பு

உடல் சிலிர்ப்பு அல்லது நடுக்கம் என்பது தோலில் தானாக ஏற்படும் அசைவைக் குறிக்கிறது. உடல் வெப்பநிலை ஒரே சீராக இருக்க வேண்டி குளிா்காலத்தில் மனிதர் உடலே வெப்பத்தை உற்பத்தி செய்யும் (THERMOGENESIS) தன்மை பெற்றதாக உள்ளது. இது உடல் தசைகள் சுருங்கி விரிவடைந்து அதன்வழியாக வெப்பத்தை உருவாகிக்கொள்கிறது. இவ்வாறு உருவாக்கப்படும் வெப்பம் உடலின் வெப்பநிலையை சீராக பராமரிக்கத் தேவையானதாக இருக்கிறது. மனித தோலில் உள்ள ரோமக் கால்கள் அரக்ட்டாா் தசைகள் மூலம் இழுத்துக் கட்டப்பட்டுள்ளன. இந்தத் தசைகள் சுருங்குவதால் ரோமக் கால்கள் குத்திட்டு நிற்கின்றன. இதைத்தான் சிலிா்ப்பு என்கிறோம்.

அட்ரினலின் என்ற ஹார்மோன் காரணமாகவும் உடலில் சிலிா்ப்பு ஏற்படுகிறது. இந்த ஹார்மோன் - பய உணா்ச்சி, திடீா்த் தாக்குதல் பாதுகாப்பு நடவடிக்கைகள் போன்றவற்றிக்கு அவசியமாகிறது. அட்ரினலின் இரத்தத்தில் அதிக அளவில் இருந்தாலும் சிலிா்ப்பு ஏற்படும்.

மேற்கோள்கள்

தோல்
மனித உணர்வுகள்
அபோன்சோ டி அல்புகெர்க்கே

அபோன்சோ டி அல்புகெர்கே அல்லது கோவாவின் பிரபு (ஆங்கிலம்: Afonso de Albuquerque, 1st Duke of Goa; போர்த்துகீசியம்: Afonso de Albuquerque) என்பவா் போர்த்துகல் நாட்டின் அரசியலாளர்; பெரும்படைத் தலைவர்.

15-ஆம் நூற்றாண்டில் வாழ்ந்தவர். போர்த்துகல் நாட்டின் கடல் தளபதிகள் ஒருவாராகச் சேவை செய்தவர். போர்த்துகேய இந்தியாவில் ஆளுநராகவும் பணிபுரிந்தவர்.

பொது

போர்த்துகீசிய ஆசிய சாம்ராஜியத்தை நிறுவுவதன் மூலம் இசுலாமை எதிர்த்துப் போராடுவது; கிறித்துவத்தைப் பரப்புவது; மசாலா நறுமணப் பொருள் வர்த்தகத்தைப் பாதுகாப்பது; ஆகிய நோக்கங்களுகு முன்னோடியான ஒரு போர்த்துகீசியப் பெரும் திட்டத்தை முன்வைத்தவர்.

போர்த்துகல் நாட்டின் மறுமலர்ச்சிக்காகப் பாரசீக வளைகுடாவைத் தாக்கச் சென்ற முதல் ஐரோப்பியர் அபோன்சோ ஆவார். அதுவே அவரின் அவருடைய சாதனைகளில் முதன்மையாகக் கருதப் படுகிறது.  அவரின் முதல் பயணத்தில் செங்கடலில் ஐரோப்பியக் கப்பற்படையை வழிநடத்தினார்.

மலாக்காவில் போர்த்துகேய ஆளுமை

இராணுவ, நிர்வாகப் பணிகளால்; ஓரே ஆண்டில் போர்த்துகல் நாட்டை தட்டி எழுப்பி பாதுகாத்தது; மத்திய கிழக்கு மற்றும் கிழக்கு ஓசியானியாவின் மசாலா நறுமணப் பொருள் பாதைகளைப் பாதுகாத்தது; போன்றவை அவரின் இதரச் சாதனைகளாகக் கருதப் படுகின்றன. இவரே கோவாவில் போச்சுகீசிய ஆட்சியை நிறுவியவர் ஆவார்.

1510-ஆம் ஆண்டில் கோவாவைக் கைப்பற்றியது; மற்றும் 1511-ஆம் ஆண்டில் மலாக்காவைக் கைப்பற்றியது உட்பட பல போர்களில் போர்த்துகீசியப் படைகளை வழிநடத்திச் சென்றுள்ளார். மலாக்காவில் போர்த்துகேய ஆளுமைக்கு வித்திட்டவர் எனும் பெருமையையும் பெறுகிறார்.

இராணுவப் புத்திசாலித்தனம்

இவர் நேரடியாக ஈடுபட்ட பல மோதல்கள் இந்தியப் பெருங்கடலிலும், பாரசீக வளைகுடா பகுதிகளிலும் நடைபெற்றன. கடல்சார் வர்த்தகப் பாதைகளின் கட்டுப்பாட்டிற்காக, இந்தியாவின் கடற்கரைகளிலும் மோதல்கள் நடந்தன.

போர்த்துகல் நாட்டின் வரலாற்றில், அந்த நாடு உலகளாவிய இராச்சியமாக மாறுவதற்கு அபோன்சோ டி அல்புகெர்க்கின் தொடக்கக் கால நடவடிக்கைகளே முக்கியமாகும். அவற்றில் அவரின் இராணுவப் புத்திசாலித்தனம் முதன்மை வகிக்கின்றது.

அவரின் வாழ்க்கையின் கடைசி ஐந்து ஆண்டுகளில், நிர்வாகத் துறையில் அதிகமாய்க் கவனம் செலுத்தினார். அவர் போர்த்துகீசிய இந்தியாவின் இரண்டாவது ஆளுநராக செயல்பட்டது; இந்தியாவில் போர்த்துகீசிய ஆளுமைக்கு மிக முக்கியமானச் செயலாகக் கருதப் படுகிறது.

ஐரோப்பிய வர்த்தகப் பாதை

தாய்லாந்தில் அயூத்தியா இராச்சியம் (Ayutthaya Kingdom); மியான்மரில் அந்தாவதி இராச்சியம் (Hanthawaddy Kingdom); மற்றும் திமோர் மற்றும் மலுக்கு தீவுகள் (Moluccas) ஆகிய இடங்களில், தன் துணை அதிகாரிகளுடன் இணைந்து அரசதந்திர உறவுகளை ஏற்படுத்திக் கொள்ள பல பயணங்களை மேற்கொண்டார்.

மிங் அரசமரபு (Ming China) சார்ந்த சீனாவுடன் ஐரோப்பிய வர்த்தகத்திற்கான பாதையை அமைத்துக் கொடுத்தார். எத்தியோப்பியா நாட்டுடன் (Ethiopian Empire) அரசதந்திர உறவுகளை ஏற்படுத்தவும் உதவினார்.

வாழ்க்கை வரலாறு

மேற்கோள்

நூல்கள்

மேலும் காண்க

1453 பிறப்புகள்
1515 இறப்புகள்
மலேசிய வரலாறு
கிழக்கிந்தியக் கம்பனிகள்
கோவாவின் வரலாறு
போர்த்துக்கேய நபர்கள்
போர்த்துக்கேய இந்தியா
மலாக்கா மக்கள்
குமரன்குன்றம் பாலசுப்ரமணியர் கோயில்

குமரன்குன்றம் பாலசுப்ரமணியர் கோயில் என்பது தமிழ்நாடு மாநிலத்தில் காஞ்சிபுரம் மாவட்டத்தில் குமரன்குன்றத்தில் அமைந்துள்ள ஒரு முருகன் கோயில் ஆகும்.

கடல் மட்டத்திலிருந்து சுமார் 67 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்,  ஆகும்.

தல பெயர்கள் 

குமரனாகிய முருகன் குடியிருக்கும் குன்றம் என்பதால் "குமரன் குன்றம்" என்று அழைக்கப்படுகிறது.

இந்த ஆலயத்தின் மூலவர் சுவாமிநாத சுவாமி என்றும் பாலசுப்ரமணியர் என்றும் அழைக்கப்படுகிறார். அதனால் கோயில் குமரன்குன்றம் பாலசுப்ரமணியர் கோயில் என்றும், குமரன்குன்றம் சுவாமிநாத சுவாமி கோயில் என்றும் அழைக்கப்படுகிறது. இத்தலம் தக்சன சுவாமிமலை எனவும் அழைக்கப்படுகிறது.

ஐஸ்வர்ய முருகன் 
மூலவர் வடக்கு நோக்கி அருள்பாலிக்கிறார். மூலவர் சுவாமிநாதர், கையில் தண்டம் வைத்து பால வடிவில் காட்சி தருகிறார். இவரது பீடத்திலும், சன்னதி எதிரிலும் யானை வாகனம் இருக்கிறது. உற்சவர் சுப்பிரமணியர் வள்ளி, தெய்வானையுடன் காட்சி தருகிறார்.

விழாக்கள்
 ஆடி மற்றும் தை கிருத்திகை, 
 திருக்கார்த்திகை, 
 தைப்பூசம், 
 பங்குனி உத்திரம் ஆகிய நாட்களில் சுவாமிமலையை கிரிவலம் வருகிறார்.
 சித்திரை மாதப் பிறப்பின்போது இங்குள்ள 120 படிகளுக்கு சிறப்பு பூஜை நடக்கிறது. அன்று சுவாமி ஊஞ்சலில் எழுந்தருளுவார்.

கோவில் திறக்கும் நேரம் 
காலை 6.30 மணி முதல் 11 மணி வரை, மாலை 4.30 மணி முதல் 8.30 மணி வரை திறந்திருக்கும்.

தல வரலாறு 
குன்று இருந்த இடத்தினைக் கண்டு காஞ்சிப்பெரியவர் சந்திரசேகர சரசுவதி இக்குன்றில் முருகன் கோயில் அமையும் என்றார். அவ்வாறே சில பக்தர்கள் குன்றை சீர்படுத்திய போது வேல் கிடைத்தது. அதனை வைத்து வழிபாடு செய்தனர்.

மூலவருக்கு சுவாமிநாதன் என்று பெயரிட்டுள்ளனர்.

ஆதாரங்கள்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்டத்திலுள்ள முருகன் கோயில்கள்
இந்திய நாணயக் கழகம்

இந்திய நாணயக் கழகம் அல்லது புல்லர் குழு (Indian Currency Committee) இது, இந்தியாவின் நாணயச் சூழலை ஆய்வு செய்ய 1898 ஆம் ஆண்டு ஏப்ரல் 29 அன்று பிரித்தானிய அரசால் நியமிக்கப்பட்ட ஒரு அரசாங்கக் குழுவாகும்.  1892ஆம் ஆண்டு வரை, வெள்ளி  இந்திய நாணயத்திலும் அடிப்படையாக இருந்தது. 1892ஆம் ஆண்டில், இந்திய அரசாங்கம் "இந்திய வெள்ளி நாணயங்களை வெள்ளிக்கு திருப்புவதற்காக" தனது நோக்கத்தை அறிவித்தது, 1893ஆம் ஆண்டில், இந்த கொள்கை நடைமுறைக்கு வந்தது.  தங்க நாணயத்தை அடிப்படையாகக் கொண்ட இந்திய ரூபாய் மற்றும் ரூபாயின் அதிகாரப்பூர்வ பரிமாற்ற விகிதம் பிரித்தானிய இறையாண்மைக்கு 15 ரூபாயில் அல்லது 1 ஷில்லிங் மற்றும் ரூபாய்க்கு 4 பென்ஸ் ஆகியவற்றின் அடிப்படையில் அமைக்கப்பட வேண்டும் என்று குழு பரிந்துரைத்தது.  பிரித்தானிய ஏகாதிபத்திய அரசு ஜூலை 1899 இல் கமிஷனின் பரிந்துரையை ஏற்றுக்கொண்டது.

வெள்ளி நாணயத்தை கைவிடும்படி அரசாங்கத்தின் நடவடிக்கை தங்கம் மீதான தங்கத்தின் மதிப்பின் உறவினர் வீழ்ச்சியால் உந்தப்பட்டது, தங்கம் மற்றும் தங்க அடிப்படையிலான நாணயங்களுக்கு (பிரித்தானிய இறையாண்மை போன்றவை) எதிராக ரூபாயின் சரிவு ஏற்பட்டதற்கு வழிவகுத்தது.  வெள்ளி வருடாந்த உலகளாவிய உற்பத்தியில் நான்கில் ஒரு பங்கை இந்தியா இறக்குமதி செய்து வருகிறது, அதன் நாணய வழங்குதல் தேவைகளை பூர்த்தி செய்வதற்காக.  வெள்ளி படிப்படியாக நாணயத்தின் அடிப்படையாக உலகளாவிய ரீதியில் கைவிடப்பட்டதாக சில வர்ணனையாளர்கள் குறிப்பிட்டனர், மெக்ஸிகோ (வெள்ளி ஒரு பெரிய தயாரிப்பாளர்), அமெரிக்கா, மற்றும் இந்தியா.  தங்கத்தின் தரத்திற்கு இந்தியாவின் நகர்வுடன், வெள்ளி தரநிலை குறிப்பிடத்தக்க ஆதரவாளரை இழந்தது.

பிற செய்தி
குழுவின் தலைவரான சர் ஹென்றி போவ்லர் (பின்னர் விஸ்கான் பௌலர்) தலைமையேற்றார் மேலும் அடிக்கடி புல்லர் குழுவாக குறிப்பிடப்பட்டார். இதன் இறுதி பரிந்துரை புல்லர் குழு அறிக்கையாகவும் குறிப்பிடப்படுகிறது.

மேற்கோள் 

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
இந்திய ஆணைக்குழுக்கள்
பீனிக்ஸ் புசில்லா

பீனிக்ஸ் புசில்லா (Phoenix pusilla) அல்லது சிலோன்  பேரீச்சம்பழம் அல்லது மாவுப் பனை என்பது பனைக்குடும்பத்தில் பூக்கும் தாவர இனமாகும். இது தென்னிந்தியா மற்றும் இலங்கையிலும் (முன்னர் சிலோன்) காணப்படுகின்றது. இவை தாழ்நிலங்களிலும், மலைகளிலும், மலைகளிலும் காணப்படுகின்றன. 5 மீட்டருக்கு மேல் உயரம் இல்லாத இந்த இனம் பொதுவாக ஒற்றை தண்டுடன் இருக்கும் ஆனால் கொத்துகள் இயற்கையாகவே நிகழ்கின்றன. 25 செ.மீ. விட்டத்தில் தண்டுகள் தனித்தனியான இலை-அடிப்படை வடுகளால் மூடப்பட்டிருக்கும். அவற்றின் தனித்துவமான தண்டுகள் அவற்றை சாகுபடியில் பிரபலமாக்கியுள்ளன. இவர் வறட்சியைத் தாங்கிக் கொண்டு மெதுவாக வளரும்.

இலங்கையில் இது இங்கி-காஹா என்று அழைக்கப்படுகிறது. இந்த பெயர் பெரும்பாலும் இந்தியாவிலிருந்து பெறப்பட்டது.

மருத்துவ குணங்கள் 
தாவரத் தொடை நீக்கம், பிட்டா, எரியும் உணர்வு, காய்ச்சல், இதயப் பற்றாக்குறை, வயிற்றுப் புண் மற்றும் பொதுவான பலவீனம் ஆகியவற்றை ஊக்கப்படுத்துகிறது.

மேற்கோள்கள் 

Riffle, Robert L. and Craft, Paul (2003) An Encyclopedia of Cultivated Palms. Portland: Timber Press.  /  (page 403)
http://www.pacsoa.org.au/palms/Phoenix/pusilla.html
Nucleated succession by an endemic palm Phoenix pusilla enhances diversity of woody species in the arid Coromandel Coast of India 
http://www.palmworld.org/palmworld-Phoenix-pusilla.html

இலங்கைத் தாவரங்கள்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
எதிர்ப்புக் கோட்பாடு

விலக்குதல் கோட்பாடு (Repulsion Theory) என்பது தாவரவியலில், தாவரத் தண்டுகளில் புதிதாக வளரும் இலைகளுக்கு இடையேயான தொலைவை எவ்வாறு விலக்குகிறது என்பதை விளக்குகிறது. தண்டில் ஒரு இலை முளைத்த இடத்தில் ஒரு புதிய இலையின் வளர்ச்சியானது தடுக்கப்படுகிறது என்று கோட்பாடு கூறுகிறது. ஒரு புதிய இலை முந்தைய இலைக்கு ஒரு குறிப்பிட்ட தொலைவில் மட்டுமே வளரும். அங்கு அடர்த்தி செறிவானது குறைந்து காணப்படுகின்றது. இந்தக் கோட்பாடு பல அறுவை சிகிச்சை மற்றும் வடிவழகு சோதனைகள் மூலம் நிறுவப்படுகிறது.

மேற்கோள்கள்

தாவர அமைப்பியல்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
கழுத்து நிரம்பிய பல்லி

கழுத்து நிரம்பிய பல்லி (The frilled-neck lizard மேலும் frilled lizard, frilled dragon frilled agama) என்று அழைக்கப்படுவது ஒரு பல்லி இனம் ஆகும். இது பொதுவாக வடக்கு ஆத்திரேலியா மற்றும் தெற்கு நியூ கினியாவில் காணப்படும் ஒரு இனம் ஆகும். இந்த பேரினத்தில் உள்ள ஒரே உறுப்பினர் இந்த பல்லி இனமே ஆகும்.

இதற்கு பொதுவாக இப்பெயர் வர காரணம் இதன் கழுத்து முழுவதும் சுற்றியுள்ள ஒரு வகை தோள் ஆகும், இது பொதுவாக பல்லியின் உடலுக்கு எதிராக மூடப்பட்டிருக்கும். இந்த பல்லி இனம்  பெரும்பாலும் மரங்களில் தான் அதிக நேரம் செலவிடும். பூச்சிகள் மற்றும் சிறிய வகை விலங்குகள் தான் பல்லியின்  பிரதான உணவுப்பட்டியலாக  உள்ளது. பல பல்லி இனங்களை  ஒப்பிடும் போது இந்த பல்லி இனம் தான் பெரியது,  சராசரியாக இதன் மொத்த நீளம் (வால் உட்பட) 85 செமீ (2.79 அடி)  உள்ளது.  மேலும்  இது செல்ல பிராணியாகவுத் வளர்க்கப்படுகிறது.

இதன் அசாதாரண தோற்றம் காரணமாக,   இது பிரபலமான பல்லியாக உள்ளது.

மேற்கோள்

மேற்கோள்கள்

ஊர்வன
விருதுநகர் சந்திப்பு தொடருந்து நிலையம்

விருதுநகர் சந்திப்பு தொடருந்து நிலையம் (Virudhunagar Junction Railway Station) தமிழ்நாட்டிலுள்ள, விருதுநகர் நகரிலுள்ள ஒரு சந்திப்பு தொடருந்து நிலையமாகும். இது தெற்கு இருப்புப் பாதை மண்டலத்திற்குட்பட்ட மதுரை இருப்புப் பாதைப் பிரிவின் ஒரு பகுதியாக உள்ளது. இத்தொடருந்து நிலையக் குறியீடு VPT ஆகும்.

அமைவிடம் 
விருதுநகர் சந்திப்பு தொடருந்து நிலையமானது நகரின் கிழக்குப் பகுதியில் சிட்கோ தொழிற்பூங்காவிற்கு அருகாமையில் அமைந்துள்ளது. இந்தத் தொடருந்து நிலையம் நான்கு கிளைகளை இணைக்கும் இருப்புப் பாதைகளைக் கொண்டுள்ளது. இதன் அருகமைந்த தொடருந்து நிலையங்களாவன:

 கள்ளிக்குடி தொடருந்து நிலையம் (வடக்கில்)
 சங்கரலிங்கபுரம் தொடருந்து நிலையம் (மேற்கில்)
 துலுக்கப்பட்டி தொடருந்து நிலையம் (தெற்கில்)
 அருப்புக்கோட்டை தொடருந்து நிலையம் (கிழக்கில்)

மதுரை பன்னாட்டு வானூர்தி நிலையமானது, விருதுநகர் சந்திப்பு தொடருந்து நிலையத்திலிருந்து 46 கிமீ (29 மைல்) தொலைவில் அமைந்துள்ளது.

இந்த இரயில் நிலையத்திலிருந்து விருதுநகர் பழைய பேருந்து நிலையமானது 1 கிமீ தொலைவில் அமைந்துள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் ம்துரை கோட்டத்தில் 15 நிலையங்கள் தேர்ந்தெடுக்கப்பட்டன, விருதுநகர் சந்திப்பு தொடருந்து நிலையத்தை புதுப்பிக்கும் பணிக்கு 25 கோடி ரூபாய் ஒதுக்கப்பட்டுள்ளது.

இருப்புப்பாதை வழித் தடங்கள் 
 மதுரை சந்திப்பை நோக்கிச் செல்லும் ஒற்றை வழி அகலப் பாதை.
 தென்காசி சந்திப்பை நோக்கிச் செல்லும் ஒற்றை வழி அகலப் பாதை.
 மானாமதுரை சந்திப்பை நோக்கிச் செல்லும் ஒற்றை வழி அகலப் பாதை.
 மணியாச்சி சந்திப்பை நோக்கிச் செல்லும் இரட்டை வழி அகலப் பாதை.

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
விருதுநகர் மாவட்டத்திலுள்ள தொடருந்து நிலையங்கள்
மதுரை தொடருந்து கோட்டம்
குவாலியர் ஊரகம் (சட்டமன்றத் தொகுதி)

குவாலியர் ஊரகம் (சட்டமன்றத் தொகுதி) (Gwalior Rural Assembly constituency, தொகுதி எண்:014) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
குவாலியர் ஊரகம் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த பரத்சிங் குஷ்வா  உள்ளார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குவாலியர் மாவட்டம்
மத்தியப் பிரதேச சட்டமன்றத் தொகுதிகள்
சிவகாசி தொடருந்து நிலையம்

சிவகாசி தொடருந்து நிலையம் (Sivakasi railway station) தமிழ்நாட்டின், விருதுநகர் மாவட்டத்திலுள்ள சிவகாசி நகரில் அமைந்துள்ளது. இந்நிலையத்தின் குறியீடு SVKS ஆகும்.

ஆளுகை 
இந்தத் தொடருந்து நிலையம் தென்மண்டல இருப்புப் பாதைக்குட்பட்ட, மதுரை இருப்புப் பாதைப் பிரிவின் கீழ் இயங்குகிறது.

வழித்தடம் 
இந்தத் தொடருந்து நிலையம் விருதுநகர் சந்திப்பு தொடருந்து நிலையத்திற்கும் -  தென்காசி சந்திப்பு தொடருந்து நிலையத்திற்கும் இடையே அமைந்துள்ளது.

அருகிலுள்ள குறிப்பிடத்தக்க இடங்கள் 
 பத்ரகாளியம்மன் கோவில், சிவகாசி.
 திருத்தங்கல் நின்ற நாராயணப் பெருமாள் திருக்கோவில்

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
விருதுநகர் மாவட்டத்திலுள்ள தொடருந்து நிலையங்கள்‎
குவாலியர் (சட்டமன்றத் தொகுதி)

குவாலியர் (சட்டமன்றத் தொகுதி) (Gwalior Assembly constituency, தொகுதி எண்:015) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
குவாலியர் சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த ஜெய்பான் சிங் பவையா  உள்ளார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குவாலியர் மாவட்டம்
மத்தியப் பிரதேச சட்டமன்றத் தொகுதிகள்
குவாலியர் கிழக்கு (சட்டமன்றத் தொகுதி)

குவாலியர் கிழக்கு (சட்டமன்றத் தொகுதி) (Gwalior East Assembly constituency, தொகுதி எண்:016) என்பது இந்தியாவின் மத்தியப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
குவாலியர் கிழக்கு சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த மாய சிங்  உள்ளார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குவாலியர் மாவட்டம்
மத்தியப் பிரதேச சட்டமன்றத் தொகுதிகள்
குவாலியர் தெற்கு (சட்டமன்றத் தொகுதி)

குவாலியர் தெற்கு (சட்டமன்றத் தொகுதி) (Gwalior South Assembly constituency, தொகுதி எண்:017) என்பது இந்தியாவின் மத்தியப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர் மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
குவாலியர் தெற்கு சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த நாராயண் சிங் குஷ்வா  உள்ளார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குவாலியர் மாவட்டம்
மத்தியப் பிரதேச சட்டமன்றத் தொகுதிகள்
பிதர்வார் (சட்டமன்றத் தொகுதி)

பிதர்வார் (சட்டமன்றத் தொகுதி) (Bhitarwar Assembly constituency, தொகுதி எண் : 018) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர்  மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
பிதர்வார் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியினைச் சேர்ந்த மோகன் சிங் இரத்தோர் இருக்கிறார்.

சட்டமன்ற உறுப்பினர்கள்

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குவாலியர் மாவட்டம்
மத்தியப் பிரதேச சட்டமன்றத் தொகுதிகள்
தாப்ரா (சட்டமன்றத் தொகுதி)

தாப்ரா (சட்டமன்றத் தொகுதி) (Dabra Assembly constituency, தொகுதி எண் : 019) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குவாலியர்  மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
தாப்ரா சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த இமார்த்தி தேவி இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குவாலியர் மாவட்டம்
மத்தியப் பிரதேச சட்டமன்றத் தொகுதிகள்
செவ்தா (சட்டமன்றத் தொகுதி)

செவ்தா (சட்டமன்றத் தொகுதி) (முன்னர் சியோந்தா சட்டமன்றத் தொகுதி) (Sewda Assembly constituency, தொகுதி எண்:020) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ததியா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
செவ்தா சட்டமன்றத் தொகுதியின் சட்டமன்ற உறுப்பினராக  பாரதிய ஜனதா கட்சியைச் சேர்ந்த பிரதீப் அகர்வால் உள்ளார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ததியா மாவட்டம்
மத்தியப் பிரதேச சட்டமன்றத் தொகுதிகள்
தொழிற்பயிர்

தொழிற்பயிர் (industrial crop / nonfood crop) என்பது பொருள்களை உற்பத்தி செய்வதற்காக விளைவிக்கப்படும் பயிராகும். இதை உணவுப் பொருளற்ற பயிர் (உணவு அல்லாத பயிர்) என்றும் கூறுவர். எடுத்துக்காட்டாக, நார்ப்பொருள்களை உணவுக்காக பயன்படுத்துவதை விட ஆடை தயாரிப்பிற்காகப் பயன்படுத்தப்படுகின்றது.

தொழிற்பயிர்களின் நோக்கம் 
கிராமப்புறங்களில் பொருளாதார வளர்ச்சி நடவடிக்கைகளை கொடுப்பதற்காகவும், விவசாயத் துறையின் வருவாயை அதிகப்படுத்தவும் ஏற்படுத்தப்பட்டத் திட்டமுறைக்கு தரப்பட்ட பெயரே தொழில்பயிராகும். மேலும், தொழிற்பயிர்கள் பிற நாடுகளிலிருந்து இறக்குமதி செய்யவேண்டியவற்றுக்கு மாற்றாகப் பயன்படுத்த தகுந்த பொருள்களையும் தொழிற்பெயர்கள் வழங்குகின்றன.

பன்முகத்தன்மை 
பயிர்களின் வேறுபாட்டு வகைகளில் உணவுப் பொருளற்ற பயிர்களின் பயன்பாடு என்பது பரந்து விரிந்துள்ளது. பாரம்பரிய சாகுபடிப்பயிரான கோதுமை, குறைந்த மரபுசார் பயிர்களான சணல் மற்றும் புல்வகைகளும் இதில் அடங்கும்.

மேற்கோள்கள்

வெளியிணைப்புகள் 
 Industrial Crops and Products Journal

உணவு அல்லாத பயிர்கள்
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பாந்தர் (சட்டமன்றத் தொகுதி)

பாந்தர் (சட்டமன்றத் தொகுதி)  (Bhander Assembly constituency, தொகுதி எண்:021) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ததியா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
பாந்தர் சட்டமன்றத் தொகுதியின் சட்டமன்ற உறுப்பினராக  பாரதிய ஜனதா கட்சியைச் சேர்ந்த ஞான்ஷியாம் பிரோனியா  உள்ளார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ததியா மாவட்டம்
மத்தியப் பிரதேச சட்டமன்றத் தொகுதிகள்
ததியா (சட்டமன்றத் தொகுதி)

ததியா (சட்டமன்றத் தொகுதி)  (Datia Assembly constituency, தொகுதி எண்:022) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ததியா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
ததியா சட்டமன்றத் தொகுதியின் சட்டமன்ற உறுப்பினராக  பாரதிய ஜனதா கட்சியைச் சேர்ந்த டாக்டர் நரோத்தம் மிஸ்ரா உள்ளார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ததியா மாவட்டம்
மத்தியப் பிரதேச சட்டமன்றத் தொகுதிகள்
வேப்பநத்தம்

இந்தியாவின் தமிழ்நாடு கோவை மாவட்டத்தில் அமைந்துள்ள ஒரு கிராமம் மூலத்துறை சிறுமுகை பேரூராட்சியின் கீழ் வருகிறது.

அமைவிடம் 
இது  மாவட்ட தலைமையக சேலத்திலிருந்து கிழக்கு நோக்கி 77 கிமீ ,  தலைவாசலில் இருந்து 10 கி.மீ மற்றும்  அட்டூரிலிருந்து 25 கி.மீ மற்றும்  சின்னசலேமில் இருந்து 15கி.மீ. தூரத்தில் அமைந்துள்ளது.

அஞ்சல் குறியீடு மற்றும் எஸ்.டி.டி குறியீடு 
இங்கிருந்து 2 கிலோமீட்டர் தொலைவில் அமைந்துள்ள வரகூர் தபால் நிலையத்தால் அஞ்சல் சேவைகள் இந்த கிராமத்திற்கு வழங்கப்படுகின்றன.

அஞ்சல் குறியீடு : 636112 . எஸ்.டி.டி குறியீடு : 04282 .

எப்படி அடைவது 
அத்தூர் அல்லது தலைவாசல் பேருந்து நிலையத்திலிருந்து பேருந்துகளைப் பெறலாம். பேருந்து எண்கள் : 12, 34, மேலும், தலைவாசலில் இருந்து மினி பஸ் வசதி உள்ளது.

பஸ் நிறுத்த பெயர்: வேப்பநத்தம்.

அருகிலுள்ள ரயில் நிலையம் 
வேப்பநாதத்திற்கு மிக அருகில் உள்ள ரயில் நிலையங்கள் மெல்நாரியபனூர் ரயில் நிலையம், தலைவாசல் ரயில் நிலையம்.

பள்ளி 
வேப்பநத்தம் பஸ் நிறுத்தத்திற்கு அருகில் பஞ்சாயத்து யூனியன் நடுநிலைப்பள்ளி உள்ளது.

மேலும், பாரதி வித்யாலயா மெட்ரிகுலேஷன் மேல்நிலைப்பள்ளி மற்றும் கிளாசிக் மெட்ரிகுலேஷன் மேல்நிலைப்பள்ளி என இரண்டு தனியார் பள்ளிகள் உள்ளன.

அருகிலுள்ள நகரமான சிருவாச்சூர் அரசு உயர்நிலைப்பள்ளி, . வேப்பநாதத்தில் அரசு நடுநிலைப்பள்ளி மற்றும் ஒரு அரசு வேப்பநாதம் பஞ்சாயத்தின் கீழ் வரும் பொன்னோலினகர் கிராமத்தில் உள்ள மழலையர் பள்ளி.

கோயில்கள் 
இந்த கிராமத்தில் பஞ்சாலியம்மன், விநாயகர் மற்றும் பெருமாள் ஆகிய இரண்டு பழமையான கோயில்கள் உள்ளன, இந்த கோயில்கள் கிட்டத்தட்ட 150 ஆண்டுகள் பழமையானவை.
Coordinates on Wikidata
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கரேரா (சட்டமன்றத் தொகுதி)

கரேரா (சட்டமன்றத் தொகுதி) (Karera Assembly constituency, தொகுதி எண்: 23) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சிவபுரி மாவட்டத்தில் அமைந்துள்ளது . இத்தொகுதி தலித் மற்றும் பட்டியல் சாதியினருக்கு ஒதுக்கப்பட்ட (எஸ்.சி) தனித் தொகுதி ஆகும்.

தற்போதைய சட்டமன்ற உறுப்பினர் 
கரேரா சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த சகுந்தலா கத்திக் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிவபுரி மாவட்டம்
மத்தியப் பிரதேச சட்டமன்றத் தொகுதிகள்
இராஜபாளையம் தொடருந்து நிலையம்

இராஜபாளையம் தொடருந்து நிலையம் (Rajapalayam railway station) தமிழ்நாட்டிலுள்ள, விருதுநகர் மாவட்டத்தில், ராஜபாளையம் நகரத்தில் அமைந்துள்ளது. இது தெற்கு இருப்புப் பாதை மண்டலத்திற்கு உட்பட்ட மதுரை இருப்புப்பாதைப் பிரிவின் ஒரு பகுதியாக இராஜபாளையம் தொடருந்து நிலையம்  அமைந்துள்ளது. இது மாநிலத்தின் பல்வேறு பகுதிகளுடனும், நாட்டின் பிற பகுதிகளுடனும் இணைக்கப்பட்டுள்ளது.

அமைவிடம் 
இத்தொடருந்து நிலையம் இராஜபாளையம் நகரிலுள்ள, இரயில்வே பீட்டர் சாலையில் அமைந்துள்ளது. இங்கிருந்து இராஜபாளையம் பழைய பேருந்து நிலையம் 500மீ தொலைவிலும் மற்றும் புதிய பேருந்து நிலையம் 2.8கிமீ தொலைவிலும் அமைந்துள்ளது. இங்கிருந்து 76 கிலோமீட்டர் தொலைவில் மதுரை பன்னாட்டு வானூர்தி நிலையம் அமைந்துள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் மதுரை கோட்டத்தில் 15 நிலையங்கள் தேர்ந்தெடுக்கப்பட்டன, இராஜபாளையம்  தொடருந்து நிலையத்தை புதுப்பிக்கும் பணிக்கு 12 கோடி ரூபாய் ஒதுக்கப்பட்டுள்ளது.

வழித்தடங்கள் 
இத்தொடருந்து நிலையம் சென்னையை இணைக்கும் வழித்தடத்தின் ஒரு பகுதியாக இருப்பதுடன் மதுரை, திருச்சிராப்பள்ளி, கோயம்புத்தூர் மற்றும் இராமேஸ்வரம் ஆகிய இடங்களுடனும் இணைக்கப்பட்டுள்ளது.
 விருதுநகர் வழியாக வடக்கு நோக்கி மதுரைச் செல்லும் அகல இருப்புப் பாதை உள்ளது.
 தென்காசி வழியாக மேற்கு நோக்கி கொல்லம் செல்லும் அகல இருப்புப் பாதை உள்ளது.

வண்டிகளின் வரிசை

படத்தொகுப்பு

மேற்கோள்கள்

வெளி இணைப்புகள் 
 இராஜபாளையம் தொடருந்து நிலையம் வழிச்செல்லும் தொடர்வண்டிகள்

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
விருதுநகர் மாவட்டத்திலுள்ள தொடருந்து நிலையங்கள்
மதுரை தொடருந்து கோட்டம்
போஹரி (சட்டமன்றத் தொகுதி)

போஹரி (சட்டமன்றத் தொகுதி) (முன்னர் போஹ்ரி) (Pohari Assembly constituency, தொகுதி எண்: 24) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சிவபுரி மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
போஹரி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த பிரகலாத் பாரதி இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஷட்டோல் மாவட்டம்
மத்தியப் பிரதேச சட்டமன்றத் தொகுதிகள்
சிவபுரி (சட்டமன்றத் தொகுதி)

சிவபுரி (சட்டமன்றத் தொகுதி) (Shivpuri Assembly constituency, தொகுதி எண்: 25) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சிவபுரி மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
சிவபுரி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த யசோதர ராஜி சிந்தியா இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிவபுரி மாவட்டம்
மத்தியப் பிரதேச சட்டமன்றத் தொகுதிகள்
த கோல்டன் பவுல்

த கோல்டன் பவுல் (The Golden Bowl) என்பது 1904 இல் என்றி சேம்சு என்பவரால் எழுதப்பட்ட ஓர் புதினம் ஆகும். இது இங்கிலாந்தில் நடைபெறும், திருமணங்களின் நோக்கங்கள் பற்றியும் விபச்சாரம் குறித்தும் கூறுகிறது, இதனை சேம்சின் இலக்கிய வாழ்க்கையில் மிக முக்கியமான பகுதியாக விமர்சகர்கள் கருதுகிறார்கள். த கோல்டன் பவுலானது தந்தை மற்றும் மகளுக்கு இடையேயான சிக்கலான பரசுபர உறவையும் மற்றும் அவர்களுடைய துணைகளை பற்றியும் கூறுவதாக அமைந்துள்ளது.

மேற்கோள்கள்

ஆங்கில மொழிப் புதினங்கள்
பிச்சோர் (சட்டமன்றத் தொகுதி)

பிச்சோர் (சட்டமன்றத் தொகுதி) (Pichhore Assembly constituency) (தொகுதி எண்: 26) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சிவபுரி மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
பிச்சோர் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த கே.பி. சிங் கக்கஜூ இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிவபுரி மாவட்டம்
மத்தியப் பிரதேச சட்டமன்றத் தொகுதிகள்
கோலாரஸ் (சட்டமன்றத் தொகுதி)

கோலாரஸ் (சட்டமன்றத் தொகுதி) (Kolaras Assembly constituency, தொகுதி எண்: 27) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சிவபுரி மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
கோலாரஸ் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த ராம் சிங் யாதவ் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிவபுரி மாவட்டம்
மத்தியப் பிரதேச சட்டமன்றத் தொகுதிகள்
சைலண்ட் ஸ்பிரிங்

சைலண்ட் ஸ்பிரிங் (Silent Spring)  என்பது ராகல் கார்சனின் சுற்றுச்சூழல் அறிவியல் புத்தகம் ஆகும். 27 செப்டெம்பர் 1962 அன்று இந்த புத்தகம் வெளியிடப்பட்டது. பூச்சிக்கொல்லிகளின் கண்மூடித்தனமான பயன்பாடு சூழலில் தீங்கு விளைவிக்கும் வீரியத்தை இது ஆவணப்படுத்தியுள்ளது. வேதித் தொழிற்துறை தவறான தகவலை பரப்புவதாக கார்சன் குற்றம் சாட்டியதோடு,  அரசுத்துறை அலுவலர்கள் தொழில்துறையின் சந்தைப்படுத்தல் விளம்பரங்களை சந்தேகத்திற்கு இடமின்றி ஏற்றுக்கொள்வதற்காகவும் குற்றம் சாட்டினார்.

1950களின் பிற்பகுதியில், கார்சன் சுற்றுச்சூழலியல் அறம் சார்ந்து பணியாற்றத் தொடங்கினார். அதிலும், குறிப்பாக, வேதித் தொகுப்பு முறையில் தயாரிக்கப்பட்ட பூச்சிக்கொல்லிகளால் ஏற்படுத்தப்படுவதாக நம்பப்படும் சூழலியல் பிரச்சனைகள் குறித்து இவரது ஆய்வுப்பணி இருந்தது. இதன் விளைவாக சைலண்ட் இசுபிரிங் என்ற புத்தகம் எழுதப்பட்டது. இப்புத்தகம் சுற்றுச்சூழல் பிரச்சனைகள் குறித்து அமெரிக்க மக்களின் கவனத்தை ஈர்த்தது. இப்புத்தகம் வேதித்தொழிற்சாலைகளின் கடும் எதிர்ப்பை சந்தித்தது. இருப்பினும், இப்புத்தகம் பொது மக்களின் எண்ணத்தை மாற்றியமைக்க உதவியதோடு, அமெரிக்க பூச்சிக்கொல்லிக் கொள்கையில் ஒரு மாற்றம் ஏற்படவும் காரணமாக அமைந்தது. இதன் காரணமாக தேசிய அளவில் டி.டி.டீ யை வேளாண் பயன்பாட்டில் தடை விதிக்கப்பட்டது. மேலும், ஐக்கிய அமெரிக்க சுற்றுச்சூழல் பாதுகாப்பு நிறுவனம் என்ற சுற்றுச்சூழல் பாதுகாப்பு நிறுவனம் உருவாவதற்கான காரணமாகவும் அமைந்தது.

மேற்கோள்கள் 

துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
நூல்கள்
வேளாண்மை
தமிழக ஆசிரியர்கள் தொடங்கிய தாவரவியல் கட்டுரைகள்
மூலிகை டானிக்

மூலிகை டானிக் (Herbal tonic) என்பது
மூலிகை மருத்துவத்தில் ஒன்றாகும். இது தமிழில் ஊட்டச்சத்து, ஊட்டமருந்து. சத்துக்கரைசல், பலவிருத்தி என பல பெயர்களால் அழைக்கப்படுகிறது. இது இழந்த பலத்தை திரும்ப பெறவும், உறுப்பு மண்டலங்களை ஊக்கப்படுத்தவும் அல்லது  உடல் நலம் நன்கு சீராக இருக்கவும் (சர்வரோக நிவாரணி) உதவுகிறது. சிறப்பான முறையில் தேர்ந்தெடுக்கப்பட்ட, ஒத்த  மூலிகைத் தாவரங்களின் தொகுப்பிலிருந்து தயாரிக்கப்பட்ட கரைசலே மூலிகை டானிக் எனப்படும்.

மேற்கோள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
மூலிகை மருத்துவம்
தமிழக ஆசிரியர்கள் தொடங்கிய தாவரவியல் கட்டுரைகள்
சீசியம் அவ்ரைடு

சீசியம் அவ்ரைடு (Caesium auride-CsAu) வழக்கத்தில்  அல்லாத Au− அயனியைக் கொண்டுள்ள அயனிச் சேர்மமாகும். இச்சேர்மம் முதன் முதலில் 1978 ஆம் ஆண்டு ஜோசப் லாகோவ்சுகி என்ற வேதியியலாளரால் ஆய்வகத்தில் கண்டறியப்பட்டது. இது சீசியம் மற்றும் தங்கம் ஆகிய தனிமங்களைக் கொண்ட ஒரு விகிதாச்சாரக் கலவையை வெப்பப்படுத்துவதன் மூலம் கிடைக்கிறது. இந்த இரண்டு உலோக மஞ்சள் நிறத் திரவங்களும் வினைபுரிந்து ஒரு விளைபொருளைத் தருகிறது.  திரவ அம்மோனியாவில் இந்தக் கரைசலானது பழுப்பு நிறத்தில் உள்ளது. திண்ம நிலையில் இந்த சேர்மமானது இதில் கூடியுள்ள தனிமங்களின் நிறத்திலிருந்து பெறப்பட்டதாக உள்ளது. இதன் அம்மோனியம் சேர்க்கை சேர்மமானது கரு நீல நிறத்தைக் கொண்டுள்ளது. இரண்டு உலோகங்களிலிருந்து பெறப்பட்ட சேர்மமாக இருப்பினும், உலோகங்களில் காணப்பட்ட கட்டற்ற எதிர்மின்னிகள் மற்ற அனைத்து அயனிச்சேர்மங்களில் காணப்படுவதைப் போன்றே உபயோகப்படுத்தப் பட்டுவிட்டதால் CsAu உலோகப் பண்புகளில் பின்தங்கியே உள்ளது. 

இந்தச் சேர்மம் நீருடன் தீவிரமாக வினைப்பட்டு சீசியம் ஐதராக்சைடு, உலோக நிலைத் தங்கம், ஐதரசன் வாயு ஆகியவற்றைத் தருகிறது. திரவ அம்மோனியாவில், இது தெரிவு செய்யப்பட்ட சீசிய அயனிப் பாிமாற்றப் பிசினுடன் வினைப்பட்டு டெட்ராமெதில்அம்மோனியம் அவ்ரைடைத் தருகிறது.

மேற்கோள்கள்

மேலும் வாசிக்க 
 —includes photograph of the chemical

சீசியம் சேர்மங்கள்
தங்கத்தின் சேர்மங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சீசியம் குளோரைடு படிகக் கட்டமைப்பு
பூஞ்சை உயிரியல்

பூஞ்சை உயிரியல் (இதழ்) (Fungal Biology) என்பது பூஞ்சை, இலைக்கன், மதுவம் போன்றவை குறித்த ஒப்பார்-மதிப்பீடு செய்த அடிப்படை மற்றும் பயன்பாட்டு ஆய்வு ஆவணங்களின் அடிப்படையில் வெளியிடப்படும் ஒரு அறிவியல் இதழாகும். இந்த இதழ் பிரித்தானிய பூஞ்சையியல் குமுகத்தால் வெளியிடப்பட்டது. இது 1896 ஆம் ஆண்டு முதல் 1989 வரை பிரித்தானிய பூஞ்சையியல் குமுகத்தின் பரிவர்த்தனைகள் என்ற பெயரில் வெளிவந்தது. பின்னர் இது 1989 முதல் 2010 முடிய பூஞ்சையியல் ஆராய்ச்சி என்ற பெயரில் வெளிவந்தது. இந்த இதழின் நிறுவன ஆசிரியராக கார்லெடன் ரியா என்பவர் 1896 முதல் 1930 முடிய இருந்தார்.

வெளி இணைப்புகள் 
 
 Online access to Transactions of the British Mycological Society
 Online access to Mycological Research

மேற்கோள்கள் 

உயிரியல் தொடர்பான குறுங்கட்டுரைகள்
பூஞ்சை நோய்கள்
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
அலமேடா சிவிக் பாலட் நடனம்

அலமேடா சிவிக் பாலெட்டு (Alameda Civic Ballet) நடனக் குழு 2003 ஆம் ஆண்டு நிறுவப்பட்டது. அப்ரா ருடிசில் என்ற நடன இயக்குநர் அமெரிக்காவின் கலிபோர்னியாவில் உள்ள அலமேடா நகரத்தில் அலுவல் ரீதியான இந்த நடனக் நிறுவனத்தைத் தொடங்கினார். இலாப நோக்கம் ஏதுமின்றி அமெரிக்காவில் இந்நிறுவனம்  நவம்பர் 2004 முதல் ஒரு அறக்கட்டளை மூலம் செயல்பட்டு வருகின்றது.

இந்நிறுவனமும் தொடர்புடைய அல்மேடா பாலே கல்வி நிறுவனமும் இணைந்து ருடிசில்லின் 20 ஆண்டு அனுபவத்தை பயன்படுத்திக் கொண்டன. பகுதி இளைஞர்களுக்கு நடனக் கல்வியளிப்பதன் மூலம் தனது கலை வம்சத்தை தொடர ருடிசில் முயற்சித்தார்.

முக்கிய தேதிகள் 

சூன் 2003 – கலிபோர்னியாவின் அல்மேடா நகரில் உள்ள கோப்மான் அரங்கத்தில் அறிமுக நடனம். எட்கார் தேகாசின் ஓவியங்களின் பாதிப்பால் தேகாசு நடனக் கலைஞர்கள் அரங்கேற்றம்.
நவம்பர் 2003 – தேகா நடனக் கலைஞர்கள் சான்பிரான்சிசுக்கோ அரண்மணையில் நடனம்.
டிசம்பர் 2003 – நட்கிராக்கர் என்ற ஈரங்க பாலே நடனத்தின் இரண்டாவது அங்கம் முதன்மை செயல்திறன் நடனம்.
பிப்ரவரி 2004 – அல்மேடா கல்வி அறக்கட்டளையின் ஓர் இசை நிகழ்வில் பங்கேற்பு.
டிசம்பர் 2004 – நட்கிராக்கர் நடனம் ஐந்து காட்சிகளுக்கு பதிவு செய்யப்பட்டது.

நிறுவனம் 

2010 ஆம் ஆண்டு மே மாதம் அல்மேடா சிவிக் பாலெட் நடனத்தில் நடனமாடியவர்கள் :.

நிறுவனத்தின் உறுப்பினர்கள் 
 யெனிபர் பீல்
 கேமரான் பீன்
 யாசுமின் மில்லர்
 மைக்கேல் யாக்கோப்சன்
 பியோனா மர்பி
 அலெக்சான்ட்ரா டோம்

முக்கிய பாத்திரம் டான்சர் 
 டேவிட் என்றி

தொழில் பழகுநர்கள் 
ராச்சல் பால்க்னர்
காத்ரீன் ஆனோவர்
அலெக்சிசு யாகோப்சன்
எரின் மேக்பிரைடு
எரிண் நாக்காரெல்லி
லில்லி பிக்கோட்
இசபெல் சாக்டி
மேரிக்கோ சிடென்சுடெட்டு
மெனாக்கோ தாய்ரா

குறிப்புகள்

வெளி இணைப்புகள் 
 Alameda குடிமை பாலே, அதிகாரப்பூர்வ இணையதளம்
 Alameda பாலே அகாடமி, அதிகாரப்பூர்வ இணையதளம்

கலிபோர்னியா
தேசியக் கலைக் கூடம், சென்னை

தேசிய கலைக்கூடம் (National Art Gallery) சென்னையின் எழும்பூர் நகரில் அமைந்துள்ள  இந்தியாவின் பழமையான கலைக்கூடங்களில் ஒன்றாகும். இது எழும்பூர் பாந்தியன் சாலையில் உள்ள அரசு அருங்காட்சியக வளாகத்தில் அமைந்துள்ளது.  அரசாங்க அருங்காட்சியகம் மற்றும் கன்னிமரா பொது நூலகம் ஆகியன இங்கு இடம்பெற்றுள்ளன. ஆந்திரப் பிரதேசம், சத்தியவேடுவில் இருந்து கொண்டுவரப்பட்ட சிவப்புக் கற்களால் இந்தக் கலைக் கூடம் 1906 ஆம் ஆண்டு கட்டி முடிக்கப்பட்டது.

வரலாறு  
இராணி விக்டோரியாவின் பொன்விழா கொண்டாட்டத்தின் போது இந்த தேசியக் கலைக் கூடம் திரு. என்றி இர்வின் அவர்களால் வடிவமைக்கப்பட்ட மாதிரி உருவத்தில் கட்டப்பட்டது. சென்னை மாநகராட்சியின் பாரம்பரிய கலைக் கூடமாக அடையாளம் காட்டப்பட்டது. 
கட்டிடத்தின் பலவீனமான உறுதித்தன்மையால் 2002 ஆம் ஆண்டுடன் இக் கலைக்கூடம் சுற்றுலாப் பயணிகள் பார்வையிடுவதற்கு தடை செய்யப்பட்டது.

முகத்தோற்றக் கூறுகள் 
இக் கலைக் கூடத்தில் முகலாயர்களின் வண்ண ஓவியங்களும் மற்றும் இராச இரவிவர்மாவின் அரிய வகை ஓவியங்களும் இடம் பெற்றிருக்கின்றன. பலவகையான தஞ்சாவூர் ஓவியங்களும் உள்ளன. லார்ட் கன்னிமரா மற்றும் வில்லியம் பென்ட்டிங்க் ஆகிய பிரித்தானிய அதிகாரிகளின் உருவச் சிலைகளும் இடம் பெற்றிருக்கின்றன. மேலும் எண்ணிலடங்கா சிற்றோவியங்களும் இக் கலைக்கூடத்தில் உள்ளன.

மீட்டளிப்பு 
2013 ஆம் ஆண்டு தமிழக முதல்வர் செல்வி.ஜெ.ஜெயலலிதா அவர்களால் 110 மில்லியன் செலவில் கலைக் கூடத்தினை நிபுணர்கள் குழுவின் உதவியுடன் முகப்புத் தோற்றம் மீட்டளிக்கப்பட்டது.

மேற்கோள்கள் 

சென்னை
சென்னையிலுள்ள அருங்காட்சியகங்கள்
சென்னைச் சுற்றுலா மையங்கள்
சென்னைக் கட்டிடங்கள்
மகாபலிபுரம் கலங்கரை விளக்கம்

மகாபலிபுரம் கலங்கரைவிளக்கம் (Mahabalipuram Lighthouse)  தமிழ்நாட்டில், இந்தியா அமைந்துள்ள  கலங்கரை விளக்கமாகும். 1887 இல் முதன் முதலில் இவ்விளக்கம் செயல் நிலைப்படுத்தப்பட்டது.  இயற்கையான கருங்கற்கல்லால் இக்கட்டிடம் உருவாக்கப்பட்டது.  இவ்விடம் சுற்றுலாத்தலமாக  2011 யில் அறிவிக்கப்பட்டது. முன்னதாக  விடுதலைப் புலிகளிடமிருந்து எதிர்பார்த்த அபாயத்தால் 2001இல் இதனைச் சுற்றிப் பார்க்க தடை விதிக்கப்பட்டிருந்தது.

செயல்நிலை 
சுழலும்  விளக்கினைக் கொண்ட இந்த கலங்கரை விளக்கம் 1904 ஆம் ஆண்டு முதல் செயல்படுத்தப்பட்டது. இவ்விளக்கத்திற்கு அருகிலேயே இந்தியாவிலே மிகப் பழமை வாய்ந்த பொ.ஊ. 640 ஆம் ஆண்டு மகேந்திர பல்லவரால் கட்டப்பட்ட கலங்கரை விளக்கம் உள்ளது. தற்போது பல்லவரின் நினைவுச் சின்னமாக விளங்குகின்ற இதனை இந்தியத் தொல்லியல் ஆய்வகம் பராமரித்து வருகிறது.

சுற்றுலாத் தளம் 
மனித குலத்தின் தொன்மையான ஆய்வு சார்ந்த இடம் இது. இவ்விடத்திற்கு அயல்நாட்டினரின் வருகை அதிகரித்துள்ளதால் நம் நாட்டிற்கு பெருவாரியான அந்நியச் செலாவணி அதிகரித்துள்ளது.

புகைப்படத்தொகுப்பு

இவற்றையும் பார்க்க
 சென்னை கலங்கரை விளக்கம்

மேற்கோள்கள்

வெளி இணைப்புகள்
கலங்கரை விளக்கங்களுக்கும் ஒளிநாவாய்களுக்குமான தலைமை இயக்குநர்

தமிழ்நாட்டில் உள்ள கலங்கரை விளக்கங்கள்
தமிழ் நாட்டுக் கட்டிடங்கள்
மாமல்லபுரம்
சூச்சிபாரா அருவி

சூச்சிப்பாரா அருவி (Soochipara Falls) இந்தியாவின் கேரள மாநிலத்திலுள்ள வயநாட்டின் வெல்லாரிமலையில் உள்ள ஒரு மூன்றடுக்கு நீர்வீழ்ச்சியாகும். இதை செண்டினல் பாறை நீர்வீழ்ச்சி என்ற பெயராலும் அழைக்கிறார்கள். இலையுதிர், பசுமைமாறா, மலைக் காடுகள் போன்றவை இந்நீர்வீழ்ச்சியைச் சூழ்ந்துள்ளன. சூச்சி என்பது ஊசி என்றும் பாரா என்றால் பாறை என்றும் பொருள்படும் என உள்ளுர் மக்கள் தெரிவிக்கின்றனர். மேப்பாடியிலிருந்து சூச்சிப்பாரா நீர்வீழ்ச்சிக்குச் செல்ல 15 முதல் 20 நிமிடப் பயணத் தொலைவில் எண்ணற்ற வயநாடு தேயிலைத் தோட்ட கண்ணுக்கினிய காட்சிகள் பார்வைக்கு தென்படும் . 200 மீட்டர் உயரமுள்ள சூச்சிப்பாரா நீர்வீழ்ச்சி செங்குத்தான பாறையாய் நின்று மலையேற்றத்திற்கு பயனாகிறது. அருவியிலிருந்து குதிக்கும் தண்ணீர் தமிழ்நாட்டிற்கு உரிய சேராம்பாடிக்கு அருகில் கேரளாவின் வெலரிமலைக் குன்றை கடந்து சூலிக்கா ஆற்றில் கலக்கிறது. இந்த ஆறு சாலியார் ஆறு என்ற பெயரில் பிரபலமாக அறியப்படுகிறது. 

 
மக்கள் அருவியை அடைந்தவுடன், நுழைவாயிலில் ஒரு பாதுகாப்பு  சோதனைக்கு உட்பட வேண்டும். இதனால் சுற்றுலா பயணிகள் நெகிழிப்பொருட்களை அருவிக்குக் கொண்டு செல்வது தடுக்கப்படுகிறது. நுழைவாயிலில் தொடங்கி அருவி வரை செல்ல 10 அல்லது 15 நிமிடங்கள் பிடிக்கும். கோடைகாலத்தில் தண்ணீரின் அளவு குறைவாக இருப்பதால் பாறையை அடைவது எளிதாக இருக்கும்.

மேற்கோள்கள்

புற இணைப்புகள் 

வயநாடு மாவட்டத்திலுள்ள சுற்றுலாத் தலங்கள்
வயநாடு மாவட்டத்திலுள்ள அருவிகள்
பூதிநத்தம்

பூதிநத்தம் (Pudinattam) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேப்பம்பட்டி ஊராட்சிக்கு உட்பட்டது. இது தமிழகத் தொல்லியற்களங்களில் ஒன்றாகும்.

அமைவிடம் 
இந்த ஊரானது மாவட்ட தலைநகரான தருமபுரியிலிருந்து 53 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'08.0"N 78°33'08.3"E ஆகும்.

மக்கள் வகைப்பாடு 
2011 மக்கள் தொகை கணக்கெடுப்பின்படி இக்கிராமத்தில் 111 குடும்பங்களும் 409  மக்களும் வசிக்கின்றனர். இதில் 212 ஆண்களும்  197 பெண்களும் அடங்குவர்.

மேற்கோள்

தர்மபுரி மாவட்டத்திலுள்ள கிராமங்கள்
தமிழக தொல்லியற்களங்கள்
தோட்டத்திருவிழா

தோட்டத்திருவிழா (garden festival) என்பது தோட்டக்கலை, தோட்டவடிவமைப்பு, இயற்கையை இரசித்தல் மற்றும் இயற்கை நிலத்தோற்றக் கலை ஆகியவற்றைக் கொண்டாட நடத்தப்படும் திருவிழா மற்றும் காட்சிப்படுத்துதல் ஆகும். உள்ளூர் தோட்டத்திருவிழாக்கள், அரசு தோட்டத்திருவிழாக்கள், தேசிய தோட்டத்திருவிழாக்கள் மற்றும் சர்வதேச தோட்டத்திருவிழாக்கள் ஆகிய தோட்டத்திருவிழாக்கள் உள்ளன. செர்மனியின் புகா என்ற தோட்டக்கலை நிகழ்ச்சியில் இருந்து இந்த யோசனை உருவானது. பிரிட்டன் நாடு 1984–92 காலங்களில் ஐந்து தோட்டத்திருவிழாக்களை நடத்தியுள்ளது. ஆனால் தோட்ட நிலங்களை திருவிழாவிற்கு பின் பயன்படுத்துவது குறித்து எந்த திட்டமும் வகுகப்படாததால் திருவிழாக்கள் பிசகிவிட்டன.

அங்கீகாரம் 
ஒரு நிகழ்ச்சி தேசிய கண்காட்சியாக தகுதி பெற, பி.ஐ.இ என்ற அமைப்பால் அங்கரீக்கப்படவேண்டும். இந்த அமைப்பு ஒரு தேசிய மாநாட்டில் உருவாக்கப்பட்டு, 1928-ல் பாரீசில் கையெழுத்திடப்பட்டது. ஒரு நிகழ்ச்சியை ஐ.ஏ.எச்.பி என்ற அமைப்பும் அங்கீகரிக்கலாம்.

மலர் கண்காட்சி 

பிரான்சு நாட்டில் சாமாண்ட் என்ற இடத்தில் நடைபெற்ற சர்வதேச தோட்டத்திருவிழா மிகப் பிரபலமானது. இருப்பினும் சாமாண்ட் பி.ஐ.இ அமைப்பின் வரையரைக்குள் வரவில்லை. மற்ற நிகழ்ச்சிகளில் தோட்டக் கட்டமைப்பு ஏற்படுத்தப்பட்டாலும் அவை மலர் கண்காட்சிகளாகவே விவரிக்கப்பட்டன. இதற்கு சிறந்த உதாரணம் செல்சியா மலர் கண்காட்சி. இதில் தோட்டக் கட்டமைப்பிற்கு முக்கியத்துவம் அளிக்கப்பட்டது. இலண்டனில் உள்ள அபூர்வ தோட்டங்கள் மற்றும் தோட்டக்கலைகள் 2012ல் நடைபெற்ற செல்சியா நிகழ்வுகளில் இருந்து உருவானதாகும்.

வெளி இணைப்புகள் 

AIPH official website
BIE official website

மேற்கோள்கள்

பண்டிகைகள்
கிருஷ்ணகிரி வருவாய்க் கோட்டம்

கிருஷ்ணகிரி வருவாய்க் கோட்டம் (Krishnagiri division) என்பது இந்தியாவில், தமிழ்நாட்டின், கிருஷ்ணகிரி மாவட்டத்தில் உள்ள ஒரு வருவாய்க் கோட்டம் ஆகும். இக்கோட்டத்தில் கிருஷ்ணகிரி வட்டம், பர்கூர் வட்டம், ஊத்தங்கரை வட்டம், போச்சம்பள்ளி வட்டம் ஆகியவை அடங்கி உள்ளன.

மேற்கோள்கள்

கிருஷ்ணகிரி மாவட்ட வருவாய் கோட்டங்கள்
ஈரல்பாசி

ஈரல்பாசி(Riccia) ரிக்சியேசி இனத்தைச் சார்ந்த அதிக அளவில் பரந்துள்ள பாசியின் வகை. மிகச்சிறியது.  இதில் வேர், தண்டு, இலை என்ற வேறுபாடு இல்லை. அதிக வகையில் பஞ்சாப் காசுமீர் மாநிலத்திலும், மேற்கு இமயமலை தொடர்களிலும் அதிக அளவில் காணப்படுகிறது. இது ஈரப்பதம் உள்ள இடங்களில் அதிகம் காணப்படும். ஈரல்பாசி இனத்தில் 130 வகைகள் உள்ளது.

மேற்கோள்கள்

துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
பாசிகள்
தமிழக ஆசிரியர்கள் தொடங்கிய தாவரவியல் கட்டுரைகள்
எட்மண்ட்பர்க்

எட்மண்ட் பர்க் (Edmund Burke, 12 யனவரி New Style 1729 – 9 யூலை 1797) அயர்லாந்து  நாட்டைச் சேர்ந்த ஒரு அரசியல்வாதி, மெய்யியலாளர். 
அரிஸ்டாட்டிலைப் பாேன்று அரசியல்வாதிகளால் மதிக்கப் பெற்றவர் எட்மண்ட் பர்க்.  பர்க் தன் சாெல்லாற்றலால் நீதிக்காகப் பாேராடுபவர்.

இளமை 
1729 ஆம் ஆண்டு அயர்லாந்தின் தலைநகரான டப்ளினில் மிகச் சாதாரண குடும்பத்தில் பிறந்தார். இலண்டன் மாநகரிலேயே வழக்கறிஞராகப் பயின்றார்.

வகித்த பதவிகள் 
1765 ஆம் ஆண்டு எட்மண்ட் பர்க் வென்டோவர் தொகுதியிலிருந்து தேர்ந்தெடுக்கப்பட்டு பிரித்தானிய நாடாளுமன்ற உறுப்பினரானார். சில ஆண்டுகளில் இராணுவ மந்திரியான பர்க், பின் நீதி மந்திரியானார்.

எழுதிய நூல்கள் 
பிரிட்டனில் மக்களிடையே நிலவி வந்த அதிருப்தியையும் அதற்கான காரணங்களையும் விளக்கி 'தற்கால அதிருப்தியின் காரணங்களைப் பற்றிய கருத்துக்கள்' என்னும் நூலை எழுதி அரசியல் வட்டாரத்தில் பெருமதிப்பு பெற்றார்.

1790-ல் பிரெஞ்சுப் புரட்சியின் அவசியத்தை விளக்கி 'பிரெஞ்சுப் புரட்சி எழுப்பிய சிந்தனை' என்ற நூலை வெளியிட்டார்.

இறப்பு 
பிரெஞ்சுப் புரட்சியைப் பர்க் ஆதரித்ததால் நண்பர்களும் அவரிடமிருந்து விலகிச் சென்றனர். அவருக்கு அளிக்கப்பட்டு வந்த உபகாரச் சம்பளத்தையும் நிறுத்தப் பரிந்துரைத்தனர். இறுதி நாட்களில் மகனும் இறந்து விட, தனிமையில் வாடிய பர்க் 1797-ல் தனது அறுபத்தெட்டாவது வயதில் இறந்தார்.

சான்றுகள் 

1729 பிறப்புகள்
1797 இறப்புகள்
மெய்யியலாளர்கள்
அயர்லாந்து அரசியல்வாதிகள்
துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பமோரி (சட்டமன்றத் தொகுதி)

பமோரி (சட்டமன்றத் தொகுதி) (Bamori Assembly constituency) (தொகுதி எண்: 28) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி குணா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
பமோரி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த மகேந்திர சிங் சிசோடா இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குனா மாவட்டம்
மத்தியப் பிரதேச சட்டமன்றத் தொகுதிகள்
அலர்வு

அலர்வு (Anthesis) என்பது ஒரு பூ முழுவதும் திறக்கும் மற்றும் செயல்படும் காலமாகும். இச்சொல் அந்த காலம் தொடங்குவதையும் குறிக்கக்கூடும்.

சில பூவினங்களில் அலர்வு ஆரம்பமாவது கண்கவர் நிகழ்வாகும். எடுத்துக்காட்டாக ஆஸ்திரேலியாவில் காணப்படும் பாங்க்ஸியா இனங்களில், அலர்வு மேற்புறப் பூவிதழ் பாகங்களையும் கடந்து தம்பம் நீண்டு வளர்வதோடு தொடர்புடையதாக உள்ளது. ஒரு பூந்துணரில் பூக்களின் அலர்வு தொடர்வரிசையாக இருக்கும், எனவே பூவின் தம்பமும் பூவிதழும் வேறுவேறான நிறங்களைக் கொண்டிருந்தால், பூந்துணர் முழுவதுமாகப் படிப்படியாக நிறமாற்றம் காணப்படும்.

பகலில் மலரும் பூக்களின் அலர்வு, பட்டாம்பூச்சி போன்ற பகல்நேரப் பூச்சிகளை ஈர்க்கும் வகையில் பொதுவாக பளபளப்பான நிறங்களில் இருக்கின்றது. இரவில் மலரும் பூக்களின் அலர்வு பொதுவாக இருளுக்கு ஏற்ப மாறுபட்ட வகையில் வெண்ணிறத்திலோ அல்லது நிறங்குறைந்தோ இருக்கின்றது. இந்த வகைப் பூக்கள் பொதுவாக அந்துப்பூச்சி, விட்டில் போன்ற இரவுநேரப் பூச்சிகளை ஈர்க்கின்றன.

சான்றுகள்

தாவரவியல் கலைச்சொற்கள்
தாவர உடலியங்கியல்
துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்